Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás 13. pontja alapján történő igénybevételéről (az „EGF/2014/002 ES/Gelderland-Overijssel construction” referenciaszámú kérelem) /* COM/2014/0455 final */





INDOKOLÁS A JAVASLAT HÁTTERE 1. Az Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendelet[1] (a továbbiakban: EGAA-rendelet) tartalmazza. 2. 2014. február 20-án a holland hatóságok Gelderland és Overijssel egymással határos NUTS II. szintű régiókban a NACE Rev. 2. rendszer szerinti 41. ágazatban („Épületek építése”)[2] működő 89 vállalatnál történt elbocsátásokat követően „EGF/2014/002 NL/Gelderland-Overijssel construction” referenciaszámmal az EGAA-ból igénybe vehető pénzügyi hozzájárulás iránti kérelmet nyújtottak be. 3. A kérelem vizsgálata után a Bizottság az EGAA-rendelet vonatkozó rendelkezései alapján megállapította, hogy az EGAA-ból származó pénzügyi hozzájárulás odaítélésének a rendeletben megállapított feltételei teljesülnek. A KÉRELEM ÖSSZEFOGLALÁSA EGAA-kérelem: || EGF/2014/002 NL/Gelderland-Overijssel construction Tagállam: || Hollandia Érintett régió(k) (NUTS 2 szint): || NL-22 (Gelderland) és NL-21 (Overijssel) A kérelem benyújtásának dátuma: || 2014.2.20. A kérelem átvételi elismervényén feltüntetett dátum || 2014.3.5. A kiegészítő információ iránti kérelem dátuma: || 2014.3.6. A kiegészítő információ benyújtásának határideje: || 2014.4.17. Az értékelés befejezésének határideje: || 2014.7.10. Beavatkozási kritérium: || Az EGAA-rendelet 4. cikke (1) bekezdésének b) pontja Gazdasági ágazat(ok) (NACE Rev. 2. ágazat): || 41. ágazat (Épületek építése) Referencia-időszak (kilenc hónap): || 2013.3.1.-2013.12.1. A referencia-időszakban történt elbocsátások vagy a tevékenységüket befejezők száma: || 562 Az intézkedésekben várhatóan részt vevő támogatható kedvezményezettek száma: || 475 A személyre szabott szolgáltatásokhoz kapcsolódó költségvetés (EUR) || 2 601 250 Az EGAA végrehajtásához kapcsolódó költségvetés (EUR) || 108 385 Teljes költségvetés (EUR): || 2 709 635 Az EGAA-ból igényelt pénzügyi hozzájárulás összege (EUR): || 1 625 781 (a teljes költségvetés 60 %-a) A KÉRELEM ÉRTÉKELÉSE Eljárás 4. A holland hatóságok 2014. február 20-án nyújtottak be kérelmet az EGF/2014/002 NL/Gelderland-Overijssel construction referenciaszámon, 12 héten belül attól az időponttól számítva, amikor teljesültek az 5. és 6. pontban meghatározott beavatkozási kritériumok. A Bizottság a kérelem benyújtásától számított két héten belül, 2014. március 5-én elismerte a kérelem átvételét. A Bizottság 2014. március 6-án további tájékoztatást kért a holland hatóságoktól. A holland hatóságok a kérés dátumtól számított hat héten belül megküldték a szóban forgó kiegészítő információkat. A teljes kérelem kézhezvételétől számított 12 hetes határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2014. július 10-én jár le. A kérelem támogathatósága Beavatkozási kritériumok 5. A holland hatóságok e kérelmet az EGAA-rendelet 4. cikke (1) bekezdésének b) pontjában említett beavatkozási kritérium alapján nyújtották be, amely az EGAA hozzájárulását ahhoz köti, hogy kilenc hónapos referencia-időszak alatt a NACE Rev. 2. rendszer szerinti egyetlen régióban vagy NUTS 2. szintű[3], két egymással határos régióban legalább 500 munkavállalót elbocsátanak. 6. A kérelem az alábbiakra hivatkozik: – Gelderland (NL22) és Overijssel (NL21) egymással határos régióinak területén a NACE Rev. 2. rendszer szerinti 41. ágazatban (Épületek építése) működő vállalatoktól[4] elbocsátott 562 munkavállaló[5]. – A kilenc hónapos referencia-időszak 2013. március 1-től 2013. december 1-ig tart. Az elbocsátások és a tevékenységüket megszüntető önálló vállalkozók számának kiszámítása 7. Az elbocsátásokat a következőképpen számították ki: – 215 elbocsátás a munkáltató által a munkavállaló elbocsátásáról vagy a munkaszerződésének megszüntetéséről adott személyre szóló értesítés időpontjától; – 347 elbocsátás a munkaszerződés tényleges megszüntetésének vagy lejáratának időpontjától. Támogatható kedvezményezettek 8. A támogatható kedvezményezettek száma 562. Az elbocsátások és az 546/2009/EK rendelet tárgyát képező pénzügyi és gazdasági világválság közötti kapcsolat 9. Az elbocsátások és az 546/2009/EK rendelet tárgyát képező pénzügyi és gazdasági világválság közötti összefüggés megállapítása érdekében a holland hatóságok úgy érvelnek, hogy az építőiparban és különösen az épületek (gazdasági épületek és házak) építése terén a termelést és a foglalkoztatást jellemző kedvezőtlen tendenciáknak számos oka van, amelyek mindegyike a pénzügyi és gazdasági válsághoz kapcsolódik: a jelzálog- és egyéb hitelezésre vonatkozó szigorúbb szabályok bevezetésével járó banki politika, amelynek nyomán jelentősen csökkent a jelzálog- és egyéb hitelek nyújtása; az államadósság és a költségvetési hiány csökkentését célzó – és ezért a közkiadásokat mérséklő – kormányzati megszorító intézkedések; valamint az ingatlanpiaci árak és értékek erőteljes zuhanása, amely megnehezíti a házak adásvételét. 10. A holland hatóságok kifejtik, hogy a holland pénzügyi szektor egy nemzetközi globális ágazat, amely nagymértékben függ a nemzetközi tőkepiacokon végzett beruházásoktól, hitelezéstől és jelzálog-tevékenységektől. A holland bankok a holland piacról csak korlátozott mértékben tudnak megtakarítási tőkét bevonzani, ezért a holland jelzálogokat nem tudják kizárólag holland tőkéből finanszírozni. A holland bankok tehát a globális tőkepiacokra vannak utalva. A pénzügyi ágazatnak be kell tartania a költségcsökkentésre, tőkeberuházásokra, a hitelek árának módosítására, az egyenlegcsökkentésekre és a pénzügyi tartalékokra vonatkozó nemzetközi előírásokat. A jelzálogpiac 2008–2012. közötti helyzetét szemléltető grafikonról leolvasható, hogy a nettó éves növekedés mértéke számottevően visszaesett: a 2008. évi 7,2 %-ról 2012-ben 1,9 %-ra. 1. grafikon: banki jelzálogok nettó éves növekedése * a Holland Nemzeti Bank adatai[6] 11. A kkv-knak történő hitelnyújtás számadatai 2008 óta csökkenő tendenciáról tanúskodnak. 1. ábra: kkv-knak nyújtott hitelek (forrás: Holland Nemzeti Bank)[7] A holland építőipari vállalatok körülbelül 98 %-a kis- és középvállalkozás, amely vállalatok egyúttal nehezen jutnak hitelhez, így sokan közülük csődbe mennek és kénytelenek elbocsátani munkavállalóikat. 12. A gazdasági és pénzügyi válság nyomán a holland kormánynak intenzív programot kellett indítania a költségvetési hiány és az államadósság csökkentése érdekében. A költségvetési kiadásokat 2015-ig 24 milliárd EUR-val kell csökkenteni. Ez kedvezőtlen következményekkel járna az építőiparra nézve, mivel a kevesebb közkiadás közvetlen negatív hatást gyakorol az infrastrukturális és lakásépítési programokkal kapcsolatos beruházásokra. A közkiadások nemzeti kormány általi csökkentése egyúttal a tartományi önkormányzatokat is érinti – Gelderland tartomány 2011-től évi 58 millió EUR-val csökkenti kiadásait. Overijssel tartomány 2014-ben 17,4 millió EUR-val kevesebb közkiadást tervez[8]. Az építőipar nagyban támaszkodik a regionális belföldi piacra. A gazdasági és pénzügyi válság, valamint az állami költségvetési programok csökkentése nyomán kialakult kedvezőtlen gazdasági tendencia miatt az építőipar sérülékeny helyzetbe került, amely a Gelderland és Overijssel regionális piacán működő szereplők számára még nehezebb. 13. A 2008–2013 közötti időszakban Hollandiában 61 014 egységgel csökkent az új házak építése. Overijsselben 2625-tel, Gelderlandban pedig 7941-gyel kevesebb házat építettek. Az új házak árának és mennyiségének visszaesése súlyosan érintette az építőipari foglalkoztatást. Ennek következtében számos vállalat csődbe ment és sok építőipari munkavállaló elveszítette a munkáját. 1. táblázat: Új házak építésére szóló engedélyek[9] || Régiók || 2008 || 2009 || 2010 || 2011 || 2012 || 2013 Hollandia || Összes engedély || 87198 || 72646 || 61028 || 55804 || 37370 || 26184 Overijssel || Összes engedély || 4937 || 4048 || 4504 || 3332 || 2711 || 2312 Gelderland || Összes engedély || 12199 || 9417 || 8342 || 8656 || 5753 || 4258 Az elbocsátásokhoz és a tevékenységek megszűnéséhez vezető események 14. A holland építőipart 2008 óta sújtja a pénzügyi és gazdasági válság, aminek következtében folyamatosan csökken a termelés (csupán 2011-ben történt némi növekedés). 2011-hez viszonyítva 2012-ben az épületek építése terén (NACE Rev. 2. szerinti 41. ágazat)[10] 10,2 %-kal esett vissza a termelés. 2013-ban folytatódott ez a negatív tendencia, és a termelés márciusban további 10 %-kal csökkent[11]. Táblázat: Éves forgalom az épületek építése terén a vállalatok mérete szerint Ágazat (SBI 2008) || Időszak || Változás – az összes vállalat || Változás – kisvállalkozások || Változás – középvállalkozások || Változás – nagyvállalatok Épületek építése || 2008 || 10,5 || 16,6 || 11,6 || 6,6 Épületek építése || 2009 || -7,9 || 3,5 || -13,0 || -8,2 Épületek építése || 2010 || -11,9 || -5,6 || -17,1 || -10,1 Épületek építése || 2011 || 3,1 || 8,6 || 7,1 || -3,9 Épületek építése || 2012 || -10,1 || -10,4 || -12,7 || -7,4 15. 2013 első két negyedévében 28 000 munkahely szűnt meg[12] a holland építőiparban. Az alábbi ábráról kiderül, hogy éves viszonylatban az építőiparban veszítették el a legtöbben a munkájukat. 16. A hollandiai termelést és foglalkoztatást jellemző kedvezőtlen tendencia különösen erőteljesen érződött a jelentős számú építőipari vállalatnak helyet adó Gelderland és Overijssel tartományokban. 2012-ben Gelderlandban hozzávetőleg 15 500 ilyen vállalat tevékenykedett, míg Overijsselben a számuk körülbelül 7500 volt[13]. Az alábbi táblázatban a két tartomány 2008–2013 közötti időszakra vonatkozó építőipari termelési adatai szerepelnek[14]. Tárgyév || 2008 || 2009 || 2010 || 2011 || 2012 || 2013 || 2014* Gelderland || 7835 || 7480 || 6615 || 7296 || 6921 || 6330 || 6155 Overijssel || 4169 || 3745 || 3795 || 3877 || 3519 || 3390 || 3395 # millió EUR * Becslés Az elbocsátások várható hatása a helyi, a regionális és az országos gazdaságra és foglalkoztatásra 17. Gelderland építőipara hozzávetőleg 60 000 főt foglalkoztat, amely a teljes munkaerő 6,3 %-a[15]. Overijsselben 39 500-an dolgoznak az építőiparban; ez a teljes munkaerő 7,3 %-a[16]. Az építőipar GDP-n belüli részesedése 2011-ben Gelderlandban 12 %, nemzeti szinten pedig 10 % volt. Overijssel esetében a GDP-n belüli részesedés mértéke 8,4 %-nak felelt meg[17]. Táblázat: Az építőiparra vonatkozó regionális GDP-adatok Tárgy || Ágazatok || Régiók || Időszak || Érték millió EUR-ban GDP || Összes gazdasági tevékenység || Hollandia || 2011 || 536618 GDP || Összes gazdasági tevékenység || Overijssel || 2011 || 31984 GDP || Összes gazdasági tevékenység || Gelderland || 2011 || 54186 GDP || Építőipar || Hollandia || 2011 || 28986 GDP || Építőipar || Overijssel || 2011 || 2449 GDP || Építőipar || Gelderland || 2011 || 3559 Ezek a foglalkoztatási és GDP-adatok azt szemléltetik, hogy az építőipar fontos szerepet játszik a tartományi gazdaságban és munkaerőpiacon. Ennélfogva az ágazaton belüli elbocsátások várhatóan jelentős kedvezőtlen hatást gyakorolnak a helyi és regionális gazdaságra, illetve foglalkoztatásra. 18. Overijsselben és Gelderlandban számottevően megnőtt az elbocsátások száma az építőiparban, amelyeket a nemzeti szintű adatokkal összevetve kiderül, hogy a munkanélkülieknek e két tartományban mért száma a 2012. évi összes elbocsátás 39 %-ának felel meg. A táblázat három évre vonatkozóan ismerteti a munkanélküliek számának havi növekedését[18]. Táblázat: Elbocsátások száma az építőiparban || J || F || M || Á || M || J || J || A || SZ || O || N || D 2011 || 5572 || 4998 || 4461 || 4072 || 3932 || 4479 || 4496 || 4189 || 4162 || 4287 || 4526 || 5574 2012 || 5961 || 6184 || 5825 || 5614 || 5580 || 5643 || 6270 || 6486 || 6474 || 6712 || 7404 || 9 060 2013 || 10 136 || 10 518 || 10 416 || 9 945 || 9 592 || 9 410 || 10 285 || 10 197 || 10 200 || 9 550 || 10 165 || 11 681 A számokból jól látszik, hogy a két tartomány építőiparában milyen súlyos a helyzet. Az ágazati munkanélküliség gyorsan emelkedik, majd 2012. december és 2013. március között magasan tetőzik, ezt követően pedig nincs érdemi változás. A megcélzott kedvezményezettek és javasolt intézkedések A megcélzott kedvezményezettek 19. Az intézkedésekben várhatóan részt vevő támogatható kedvezményezettek becsült száma 475. 20. A várható résztvevők adatai nemek, állampolgárság és életkor szerinti bontásban: Kategória || Megcélzott kedvezményezettek száma Nem: || Férfiak: || 440 || (92,6 %) || Nők: || 35 || (7,4 %) Állampolgárság: || EU-állampolgárok: || 475 || (100 %) || Nem uniós állampolgárok: || 0 || (0 %) Korcsoport: || 15 és 24 év közöttiek: || 15 || (3,1 %) || 25 és 29 év közöttiek: || 46 || (9,7 %) || 30 és 54 év közöttiek: || 310 || (65,3 %) || 55 és 64 év közöttiek: || 104 || (21,9 %) || 64 évesnél idősebb: || 0 || (0 %) Javasolt intézkedések 21. Az elbocsátott munkavállalóknak nyújtott, személyre szabott szolgáltatások az alábbiakat foglalják magukban; ezek az intézkedéstípusok összehangolt csomagot képeznek, amely az elbocsátott munkavállalók újbóli foglalkoztatását célzó, személyre szabott szolgáltatásokból áll: (1) Álláskereséshez nyújtott segítség és előzetes felmérés a) az első lépés a résztvevők előzetes felmérése, amelynek során felmérik szaktudásukat, készségeiket és céljaikat, valamint meghatározzák jövőbeli lehetőségeiket b) álláskereséshez nyújtott támogatás – az egyes résztvevőknek kínált, személyre szabott program: aktív ügyféltámogatás, amely álláskereséshez és munkahelyváltáshoz szükséges dokumentumok összeállítását, intenzív állásra felkészítő képzést, pályaorientációs eseményeket, az építőipart ellátó szolgáltatópont létrehozását, valamint a munkaadókkal való intenzív kapcsolattartást foglal magában (2) Képzési és átképzési intézkedések Képzési és átképzési létesítmények kialakítása, valamint további intézkedések az építőipar számára és új foglalkoztatási profilok meghatározása érdekében. Ezek az intézkedések a projekt fontos összetevőiként elősegítik, hogy az elbocsátott munkavállalók több munkaerő-piaci lehetőséghez juthassanak. Meg kell különböztetni az építőiparon belüli és az ágazaton kívüli képzést. Az ágazaton belül (egy korábbi EGAA-projekt eredményeit alapul véve) a holland hatóságok „sokoldalúbb szakemberekké” kívánják képezni az elbocsátott munkavállalókat, amelynek köszönhetően számottevően megnőnének az érintett személyek munkaerő-piaci lehetőségei. Az építőiparon kívüli képzés során figyelembe kell venni a jelentkezők lehetőségeit és szakmai tapasztalatait. Ilyen lehetőségek kínálkoznak a szállítási szektorban, valamint az építőiparhoz kapcsolódó olyan ágazatokban, mint az építőanyag-szállítás, a szerelési munkák és az azbesztmentesítés. Az elbocsátott munkavállalónak csak kivételes esetben javasolnak az építőipartól vagy a kapcsolódó ágazatoktól teljesen eltérő ágazaton belüli képzést. A korábbi EGAA-projektből származó kedvező tapasztalatok alapján azonban – amelynek során több személy egészségügyi területen részesült átképzésben és el is tudott helyezkedni – a végrehajtás során ezt a lehetőséget is nyitva hagyják. Példák képzésre/átképzésre: a) építőipari munkavállaló (ács) sokoldalúbb szakemberré történő átképzése kőműves vagy vízvezeték-szerelői ismeretek biztosításával b) építőipari munkavállaló átképzése a szállítási ágazaton belüli munkavégzésre c) építőipari munkavállaló átképzése új ágazaton belüli munkavállalásra, például egészségügyi vonatkozásban mentőjármű-vezetővé vagy kertészeti/mezőgazdasági szakmákban dolgozó személlyé (3) Az újbóli elhelyezkedés esélyének javítása Az újbóli elhelyezkedés esélyének javítása azt a célt szolgálja, hogy a résztvevők az építőipartól – azaz a munkanélkülivé válásuk előtt őket foglalkoztató ágazattól – eltérő ágazatokban is elhelyezkedhessenek. Annak eldöntése érdekében, hogy az érintett személy alkalmas-e erre, pályaorientáció és tanácsadás keretében mérik fel, hogy az illető valóban képes-e a szakmaváltásra, és hogy mely oktatási programban kell részt vennie. A pályaorientáció eredményeképpen olyan képzési programot kínálhatnak a jelentkezőnek, amely valószínűleg az építőiparon kívüli munkára készíti fel. A végrehajtás során a holland hatóságok az újbóli elhelyezkedés esélyének javítására szolgáló eszközök alkalmazásával egyúttal általában is felkészítik a jelentkezőket a munkaerő-piaci helytállásra. A projekt számos résztvevője hosszú munkatapasztalattal rendelkezik az építőiparban, és nem jártas az álláspályázatok vagy az önéletrajzírás, illetve a közösségi média álláskeresési célú használata terén. A projekt az ehhez szükséges eszközök tekintetében is segítséget nyújt. (4) Mobilitási adatbázis Az álláskeresőkről és az (ideiglenes) állást kínáló munkaadókról rugalmas adatbázis jön létre. A szolgáltatás rugalmas munkavállalás szervezését segíti elő. Az átképzett munkavállalók ily módon szert tesznek a szükséges szakmai tapasztalatra, és jelentkezhetnek új munkaadóknál. A tervezett költségek a mobilitási adatbázis létrehozását, valamint a csatlakozó vállalatok megkeresését foglalják magukban. A tervezett költségek a munkaerőköltségeket, a bérlési kiadásokat és az egyéb szükséges létesítményeket (weboldal, PR, álláshirdetési újság stb.) fedezik. A mobilitási adatbázis tehát (ideiglenes) munkalehetőségeket keres majd a projekt résztvevői számára. A képzésben részt vevő személyek várhatóan bekerülnek ebbe az adatbázisba, hogy munkát találhassanak. Bizonyos esetekben – például szakmai gyakorlat eredményeképpen vagy a képzés keretében egy vállalatnál szerzett munkatapasztalatnak köszönhetően – a képzés befejezését követően azonnal lehetőség van a jelentkező elhelyezésére. A jelentkezők közvetlenül az előzetes felmérés után is bekerülhetnek a mobilitási adatbázisba. A holland hatóságok becslése szerint a projekt hozzávetőleg 225 résztvevője szerepel majd az adatbázisban és jut majd munkához annak segítségével. 22. A fent ismertetett javasolt intézkedések az EGAA-rendelet 7. cikke szerinti támogatható tevékenységek közé tartozó aktív munkaerő-piaci intézkedésnek minősülnek. Ezek az intézkedések nem helyettesítik a passzív szociális védelmi intézkedéseket. 23. A holland hatóságok megadták a szükséges információkat a nemzeti jog vagy a kollektív szerződések értelmében az érintett vállalkozás(ok) számára kötelező intézkedésekről. Megerősítették, hogy az EGAA-ból származó pénzügyi hozzájárulás nem helyettesíti ezeket az intézkedéseket. Becsült költségvetés 24. A költségek teljes becsült összege 2 709 635 EUR, amely a személyre szabott szolgáltatásokra fordított 2 601 250 EUR-t, továbbá az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre szánt 108 385 EUR összegű kiadásokat foglalja magában. 25. Az EGAA-ból igényelt teljes pénzügyi hozzájárulás összege 1 625 781 EUR (az összköltségek 60 %-a). Intézkedések || A résztvevők becsült száma || Becsült költségek (egy támogatásra jogosult munkavállalóra) (EUR) || Becsült költségek összesen (EUR); (a teljes szám %-a) Személyre szabott szolgáltatások (az EGAA-rendelet 7. cikke (1) bekezdésének a) és c) pontja szerinti intézkedések) Álláskeresési támogatás || 475 || 1 665 || 790 875 Előzetes felmérés || 475 || 515 || 244 625 Képzés és átképzés: a. Képzés és átképzés az építőiparban b. Képzés és átképzés a kapcsolódó ágazatokban c. Az építőiparon kívüli képzés || 75 50 25 || 5 000 6 500 12 710 || 375 000 325 000 317 750 Az újbóli elhelyezkedés esélyének javítása || 50 || 3 355 || 167 750 Mobilitási adatbázis || 225 || 1 691,78 || 380 650 Részösszeg (a): || – || – || 2 601 250 Előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységek: 1. Előkészítő tevékenységek || – || 0 2. Irányítás || – || 27 096 3. Tájékoztatás és népszerűsítés || – || 27 096 4. Ellenőrzés és jelentéstétel || – || 54 193 Részösszeg (c): || – || 108 385;(4 %) Költségek összesen (a + c): || – || 2 709 635 EGAA-hozzájárulás (az összköltségek 60 %-a) || – || 1 625 781 26. Az EGAA-rendelet 7. cikke (1) bekezdésének b) pontja szerinti intézkedések költsége 0 EUR, tehát nem lépi túl az összehangolt, személyre szabott szolgáltatási csomag teljes költségének 35 %-át. A kiadások elszámolhatóságának időszaka 27. A holland hatóságok 2014. február 1-jén kezdték meg a személyre szabott szolgáltatások nyújtását a célzott kedvezményezettek részére. A 25. pontban említett intézkedésekre fordított, (a) részösszegként feltüntetett kiadások ezért 2014. február 1. és 2016. február 20. között támogathatók az EGAA-ból származó pénzügyi hozzájárulásból. 28. Az EGAA végrehajtásával összefüggésben a holland hatóságoknál 2014. február 1-jétől kezdődően merültek fel igazgatási kiadások. Az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre fordított kiadások ezért 2014. február 1. és 2016. augusztus 20. között támogathatók az EGAA-ból származó pénzügyi hozzájárulásból. Kiegészítő jelleg a nemzeti vagy uniós forrásokból finanszírozott intézkedésekkel 29. A holland hatóságok jelezték, hogy az EGAA-ból nyújtott pénzügyi hozzájárulásban részesülő, fent ismertetett intézkedések egyéb uniós pénzügyi eszközökből nem részesülnek támogatásban. 30. A tagállami előfinanszírozási vagy társfinanszírozási forrásokat az a 250 000 EUR összegű támogatás jelenti, amelyet Overijssel tartomány nyújtott az EGAA korábbi munkavállalókat célzó, munkaerő-piaci visszailleszkedést szolgáló tevékenységeinek támogatására, valamint ide tartoznak a szociális partnerektől (O&O fondsen) származó, a szükséges társfinanszírozás fennmaradó részéhez (833 854 EUR) hozzájáruló források. A megcélzott kedvezményezettekkel vagy képviselőikkel, a szociális partnerekkel, illetve a helyi és regionális hatóságokkal folytatott konzultáció során követett eljárások 31. A holland hatóságok közölték, hogy a személyre szabott szolgáltatások összehangolt csomagját a szakszervezetekkel és munkaadói szervezetekkel történő egyeztetést követően állították össze. A holland építőiparban a szociális partnerek részt vesznek az oktatási intézmények irányításában. Ezen intézmények oktatási szakemberei irányítják az ágazaton belüli képzési és oktatási létesítményeket. A kérelmet kezdeményező Építőipari Szakmai Hivatal szintén a szociális partnerek irányítása alatt áll. 2013. december 3-án, december 5-én és december 16-án Overijssel tartományban, valamint 2013. december 20-án Gelderland tartományban regionális üléssorozatra került sor az ágazati képviselők és építőipari vállalatok részvételével. Az érintett felek a munkavállalói társadalombiztosítási hivatallal (UWV) közösen felmérték a probléma jellegét és nagyságát, és olyan intézkedéseket dolgoztak ki, amelyek – elsősorban az EGAA-ból nyújtott támogatás kérelmezése révén – segítséget nyújtanak az elbocsátott munkavállalók számára az munkaerőpiacra való visszatéréshez. Irányítási és ellenőrzési rendszerek 32. A kérelem részletesen ismerteti az irányítási és ellenőrzési rendszert, amely meghatározza az érintett felek kötelezettségeit. Hollandia tájékoztatta a Bizottságot, hogy a pénzügyi hozzájárulást ugyanazok a szervek fogják irányítani és ellenőrizni, amelyek az Európai Szociális Alap (ESZA) finanszírozását is irányítják és ellenőrzik. Az érintett tagállamok által biztosított kötelezettségvállalások 33. A holland hatóságok minden szükséges biztosítékot benyújtottak az alábbiakra vonatkozóan: – a javasolt intézkedésekhez való hozzáférés és azok végrehajtása tekintetében tiszteletben tartják az egyenlő bánásmód és a megkülönböztetésmentesség elvét; – a nemzeti és uniós jogszabályokban a csoportos létszámleépítések vonatkozásában előírt követelmények; – amennyiben az elbocsátó vállalkozás a leépítések után folytatja tevékenységét, eleget tesz az elbocsátásokra vonatkozó jogi követelményeknek és a munkavállalóival szemben is ennek megfelelően jár el; – az intézkedések az egyes munkavállalóknak nyújtanak segítséget, és nem vállalkozások vagy ágazatok szerkezetátalakítására irányulnak; – a javasolt intézkedések más uniós alapokból vagy pénzügyi eszközökből nem részesülnek pénzügyi támogatásban, és megelőzik a kettős finanszírozást; – a javasolt intézkedések kiegészítik a strukturális alapok által finanszírozott intézkedéseket; – az EGAA-ból származó pénzügyi hozzájárulás megfelel az Európai Unió állami támogatásokra vonatkozó eljárási és anyagi jogi szabályainak. KÖLTSÉGVETÉSI HATÁSOK Javasolt költségvetés 34. Az EGAA éves maximális összege (2011-es árakon számítva) a 2014–2020-as időszakra vonatkozó többéves pénzügyi keretről szóló 2013. december 2-i 1311/2013/EU, Euratom tanácsi rendelet[19] 12. cikkében meghatározottaknak megfelelően 150 millió EUR. 35. Miután megvizsgálta a kérelmet az EGAA-rendelet 13. cikkének (1) bekezdésében meghatározott feltételek szempontjából, valamint figyelembe vette a megcélzott kedvezményezettek számát, a javasolt tevékenységeket és a becsült költségeket, a Bizottság azt javasolja, hogy a javasolt intézkedések összköltségének 60 %-át kitevő 1 625 781 EUR összeget folyósítsanak az EGAA-ból a kérelemben igényelt pénzügyi hozzájárulás biztosítása érdekében. 36. Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás 13. pontja értelmében[20]. Kapcsolódó jogszabályok 37. A Bizottság az EGAA igénybevételéről szóló határozatra irányuló javaslatának benyújtásával egyidejűleg az Európai Parlamentnek és a Tanácsnak 1 625 781 EUR összegnek az érintett költségvetési sorba történő átcsoportosításra is javaslatot nyújt be. 38. A Bizottság az EGAA igénybevételéről szóló határozatra irányuló javaslatával egyidejűleg végrehajtási jogi aktus formájában pénzügyi hozzájárulásról szóló határozatot fogad el, amely abban az időpontban lép hatályba, amikor az Európai Parlament és a Tanács elfogadja az EGAA igénybevételéről szóló határozatra irányuló javaslatot. Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás 13. pontja alapján történő igénybevételéről (az „EGF/2014/002 ES/Gelderland-Overijssel construction” referenciaszámú kérelem) AZ EURÓPAI PARLAMENT ÉS AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet[21] hatályon kívül helyezéséről szóló 2013. december 17-i 1309/2013/EU európai parlamenti és tanácsi rendeletre és különösen annak 15. cikke (4) bekezdésére, tekintettel az Európai Bizottság javaslatára, az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás 13. pontjában megállapított eljárásnak megfelelően[22], mivel: (1) Az Európai Globalizációs Alkalmazkodási Alapot (EGAA) azzal a céllal hozták létre, hogy támogatást nyújtson a globalizáció hatására a világkereskedelemben bekövetkezett fő strukturális változások miatt elbocsátott munkavállalóknak vagy tevékenységüket megszüntető önálló vállalkozóknak, és segítse őket a munkaerőpiacra történő ismételt beilleszkedésben. (2) Az EGAA éves maximális összege (2011-es árakon számítva) a 2014–2020-as időszakra vonatkozó többéves pénzügyi keretről szóló 1311/2013/EU, Euratom tanácsi rendelet 12. cikkében meghatározottaknak megfelelően 150 millió EUR[23]. (3) Hollandia Gelderland és Overijssel egymással határos NUTS II. szintű régiókban a NACE Rev. 2. rendszer szerinti 41. ágazatban (Épületek építése)[24] működő 89 vállalatnál történt elbocsátásokra tekintettel 2014. február 20-án az EGAA igénybevétele iránti kérelmet nyújtott be, amelyet az 1309/2013/EU rendelet 8. cikkének (3) bekezdésében előírt módon további információkkal egészített ki. A kérelem eleget tesz az 1309/2013/EK rendelet 13. cikkében az EGAA-ból származó pénzügyi hozzájárulás meghatározására vonatkozóan megállapított követelményeknek. (4) Az EGAA-t tehát igénybe kell venni a Hollandia által benyújtott kérelem alapján történő 1 625 781 EUR összegű pénzügyi hozzájárulás folyósítása érdekében, ELFOGADTA EZT A HATÁROZATOT: 1. cikk Az Európai Unió 2014. évi általános költségvetésének keretein belül az Európai Globalizációs Alkalmazkodási Alapból 1 625 781 EUR összeg igénybevételére kerül sor kötelezettségvállalási és kifizetési előirányzatok formájában. 2. cikk Ezt a határozatot az Európai Unió Hivatalos Lapjában ki kell hirdetni. Kelt Brüsszelben, -án/-én. az Európai Parlament részéről a Tanács részéről az elnök az elnök [1] HL L 347., 2013.12.20., 855. o. [2] Az Európai Parlament és a Tanács 2006. december 20-i 1893/2006/EK rendelete a gazdasági tevékenységek statisztikai osztályozása NACE Rev. 2. rendszerének létrehozásáról és a 3037/90/EGK tanácsi rendelet, valamint egyes meghatározott statisztikai területekre vonatkozó EK-rendeletek módosításáról (HL L 393., 2006.12.30., 1. o.). [3] HL L 154., 2003.6.21., 1. o., a 31/2011/EU bizottsági rendelettel módosított formában. [4] Az érintett vállalatok jegyzékét és az egyes vállalatoktól elbocsátott munkavállalók számának felsorolását lásd a mellékletben. [5] Az EGAA-rendelet 3. cikkének a) pontja értelmében. [6] Forrás: http://www.dnb.nl/nieuws/nieuwsoverzicht-en-archief/statistisch-nieuws-2012/dnb280065.jsp [7] Kredietverlening aan het MKB stuurgroep kredietverlening 2 mei 2012. (A bankok által a kis- és középvállalkozásoknak nyújtott hitelek). [8] http://www.gelderland.nl/smartsite.dws?id=10825 Cikk Gelderland tartomány költségvetéséről és kiadásai csökkentéséről http://www.overijssel.nl/bestuur/overijssel/begroting-overijssel/ Cikk Overijssel tartomány költségvetéséről és kiadásai csökkentéséről. [9] http://statline.cbs.nl/StatWeb/publication/?DM=SLNL&PA=82001NED&D1=0&D2=0-1&D3=0&D4=0,8,10&D5=237,254,271,288,305,l&HDR=T,G4&STB=G3,G1,G2&VW=T [10] http://statline.cbs.nl/StatWeb/publication/?DM=SLNL&PA=71999ned&D1=a&D2=a&D3=1&D4=19,24,29,34,l&HDR=T,G1&STB=G2,G3&VW=T [11] http://statline.cbs.nl/StatWeb/publication/default.aspx?DM=SLNL&PA=81808ned&D1=a&D2=a&D3=0&D4=118%2c135%2c138-145&HDR=T&STB=G1%2cG2%2cG3&VW=T – Az építőipar forgalmának alakulása. [12] http://www.cbs.nl/nl-NL/menu/themas/arbeid-sociale-zekerheid/publicaties/arbeidsmarkt-vogelvlucht/korte-termijn-ontw/2006-arbeidsmarkt-vv-bedrijfstak-art.htm – Ágazaton belüli foglalkoztatás (csak holland nyelven). [13] 2012. évi adatok: Overijssel statisztikai adatai és Gelderland statisztikai adatai http://www.gelderland.databank.nl/ http://www.overijssel.nl/overijssel/cijfers-kaarten/databank-overijssel/. Az EBB regionális termelési adatai a következő dokumentumból: Expectations of production and employment in the construction industry 2014 (Az építőiparban várható termelési és foglalkoztatási értékek, 2014). [14] Forrás: Economic Institute for Construction Research EIB. Figures on production 2008–2013 (Építőipari Kutatási Gazdasági Intézet, EBB: Termelési adatok 2008–2013). [15] Gelderland tartomány gazdaságkutató hivatala. Gelderland tartomány statisztikai adatai. http://www.gelderland.databank.nl/ [16] Overijssel tartomány adatbázisa. Munkahelyek száma az építőiparban 2012-ben. http://overijssel.databank.nl/ [17] http://statline.cbs.nl/StatWeb/publication/?DM=SLNL&PA=81355NED&D1=2&D2=0,8&D3=0,9,11&D4=l&HDR=T,G3&STB=G1,G2&VW=T Az építőipar GDP-n belüli részesedése Gelderland és Overijssel tartományban. [18] Az UWV (a munkavállalói ellátási programokért felelős intézet) gelderlandi and overijsseli hivatalának adatai. [19] HL L 347., 2013.12.20., 884. o. [20] HL C 373., 2013.12.20., 1. o. [21] HL L 347., 2013.12.20., 855. o. [22] HL C 373., 2013.12.20., 1. o. [23] HL L 347., 2013.12.20., 884. o. [24] Az Európai Parlament és a Tanács 1893/2006/EK rendelete (2006. december 20.) a gazdasági tevékenységek statisztikai osztályozása NACE Rev. 2. rendszerének létrehozásáról és a 3037/90/EGK tanácsi rendelet, valamint egyes meghatározott statisztikai területekre vonatkozó EK-rendeletek módosításáról (HL L 393., 2006.12.30., 1. o.). MELLÉKLET A vállalkozások, amelyektől a munkavállalókat elbocsátják || A régió, amelyben az elbocsátott munkavállaló munkahelye található || Az egyes vállalkozásoktól elbocsátott munkavállalók száma || Az elbocsátottak számának kiszámítására alkalmazott módszer(ek) A. Beverwijk en Zonen B.V. || Overijssel (NL21) || 3 || 2 Aan de Stegge Presolid Home Bv || Overijssel (NL21) || 2 || 2 Aannemers- en Staalconstructiebedrijf Aan de Stegge B.V. || Overijssel (NL21) || 13 || 2 Aannemersbedrijf Bramer BV || Overijssel (NL21) || 6 || 2 Aannemersbedrijf G. Bronkhorst en Zn Bv || Gelderland (NL22) || 20 || 3 Aannemersbedrijf H. De Bondt Ede Bv || Gelderland (NL22) || 7 || 3 Aannemersbedrijf H.J.W. Beijers V.O.F. || Gelderland (NL22) || 2 || 2 Aannemersbedrijf Haafkes Veldwachter BV || Overijssel (NL21) || 3 || 2 Aannemersbedrijf Haarman || Gelderland (NL22) || 1 || 2 Aannemersbedrijf Hoenderboom Bv || Gelderland (NL22) || 12 || 3 Aannemersbedrijf Horenberg B.V. || Overijssel (NL21) || 8 || 2 Aannemersbedrijf J.Valk & Zonen B.V. || Overijssel (NL21) || 3 || 2 Aannemersbedrijf Rijsdijk || Gelderland (NL22) || 1 || 2 Aannemersbedrijf Rougoor Bv || Gelderland (NL22) || 2 || 3 Aannemingsbedrijf Boks vof || Gelderland (NL22) || 1 || 3 Aannemingsbedrijf E.G.J. Steggink B.V. || Overijssel (NL21) || 1 || 2 Aannemingsbedrijf HJ te Selle Bv || Gelderland (NL22) || 1 || 2 Aannemingsbedrijf J.A. van Boxtel B.V. || Gelderland (NL22) || 3 || 2 Aannemingsbedrijf Mecklenfeld B.V. || Overijssel (NL21) || 7 || 2 (1 munkavállaló), 3 (6 munkavállaló) Aannemingsbedrijf Neijenhuis Bv || Gelderland (NL22) || 11 || 3 Aannemingsbedrijf van Kessel B.v. || Gelderland (NL22) || 1 || 3 Aannemingsmaatschappij Olde-Rikkert Bv || Overijssel (NL21) || 46 || 2 (2 munkavállaló), 3 (44 munkavállaló) AB Bouwservice Oost Nederland B.V. || Gelderland (NL22) || 1 || 2 Allure Bouw Bv || Overijssel (NL21) || 26 || 3 B.v. aannemingsmaatschappij v/h P.Poeles || Overijssel (NL21) || 8 || 3 Bergman Aannemersbedrijf || Gelderland (NL22) || 1 || 3 Beton-, Onderhoud-en Uitzet Werken Beerdsen || Gelderland (NL22) || 3 || 3 Bouw- en Aannemingsbedrijf Rijswijk Bv || Gelderland (NL22) || 4 || 3 Bouw- en Handelscentrum G.H. Bruggink B.V. || Gelderland (NL22) || 1 || 2 Bouwbedrijf EBU Doetinchem B.V. || Gelderland (NL22) || 7 || 2 Bouwbedrijf Gebr. Kamphuis B.V. || Overijssel (NL21) || 14 || 2 Bouwbedrijf Gebroeders Kleinjan Bv || Overijssel (NL21) || 10 || 3 Bouwbedrijf H.J. Klomps B.V. || Gelderland (NL22) || 9 || 2 Bouwbedrijf Heimensen BV || Gelderland (NL22) || 5 || 2 Bouwbedrijf Hulshof || Overijssel (NL21) || 7 || 2 Bouwbedrijf IJzerman Heerde B.V. || Gelderland (NL22) || 1 || 2 Bouwbedrijf J H Scholten B.v. || Overijssel (NL21) || 6 || 3 Bouwbedrijf J. Heldoorn B.V. || Overijssel (NL21) || 1 || 2 Bouwbedrijf Kampman B.V. || Gelderland (NL22) || 4 || 2 Bouwbedrijf Louis Wijnhout B.V. || Gelderland (NL22) || 1 || 2 Bouwbedrijf Middelhuis & Wopereis B.v. || Gelderland (NL22) || 7 || 3 Bouwbedrijf Ottenhof BV || Overijssel (NL21) || 5 || 2 Bouwbedrijf Regeling bv || Overijssel (NL21) || 36 || 3 Bouwbedrijf Roosdom Tijhuis Rijssen B.V. || Overijssel (NL21) || 2 || 2 Bouwbedrijf Sprong BV || Gelderland (NL22) || 11 || 3 Bouwbedrijf 't Woud Bv || Gelderland (NL22) || 15 || 3 Bouwbedrijf Thus-Heebing B.V. || Gelderland (NL22) || 1 || 2 Bouwbedrijf Van Swaay || Gelderland (NL22) || 1 || 2 Bouwbedrijf Verploegh BV || Gelderland (NL22) || 1 || 2 Bouwbedrijf Wensink & Prins BV || Overijssel (NL21) || 6 || 2 Bouwcollectief Voorstonden Bv || Gelderland (NL22) || 8 || 3 Bouwlijn Van Dijk B.V. || Gelderland (NL22) || 1 || 2 Bouwonderneming Hoppen BV || Overijssel (NL21) || 1 || 2 Broekhuizen Kabo B.V. || Gelderland (NL22) || 2 || 2 De Vree en Sliepen BV || Gelderland (NL22) || 1 || 2 De Zeeuw BV || Gelderland (NL22) || 1 || 2 Design Bouw B.V. || Overijssel (NL21) || 6 || 2 Dijkhuis Aannemersbedrijf BV || Overijssel (NL21) || 1 || 2 Dst Bouw Management International Bv || Overijssel (NL21) || 1 || 3 Gebr. van der Geest B.V. || Overijssel (NL21) || 1 || 2 Gebrs Lukkassen Metselwerk Bv || Gelderland (NL22) || 45 || 3 Giesbers-Arnhem Bouw B.V. || Gelderland (NL22) || 3 || 2 Giesbers-Wijchen Bouw B.V. || Gelderland (NL22) || 1 || 2 Groothuis bouwgroep || Overijssel (NL21) || 1 || 2 Hegeman Bouw Vriezenveen B.V. || Overijssel (NL21) || 5 || 2 Henk Selles Bouwbedrijf || Overijssel (NL21) || 1 || 2 Hoffman Bouwbedrijf B.V. || Gelderland (NL22) || 8 || 2 Hoornstra Bouw B.V. || Gelderland (NL22) || 5 || 2 Kempink Bouwbedrijf Bv || Gelderland (NL22) || 11 || 3 || Gelderland (NL22) || 2 || 2 Klein Haar aannemersbedrijf || Gelderland (NL22) || 4 || 2 Koopmans Bouwgroep B.V. || Overijssel (NL21) || 7 || 2 Kraay aannemingsbedrijf bv || Gelderland (NL22) || 15 || 3 Plegt-Vos Bouwgroep B.V. || Overijssel (NL21) || 2 || 2 Prefab totaal BV || Overijssel (NL21) || 23 || 3 Rots Bouw B.V. || Gelderland (NL22) || 7 || 2 Rtw Bv || Overijssel (NL21) || 7 || 3 Stenfert Spantbouw B.V. || Gelderland (NL22) || 1 || 2 Temmink bouwbedrijf || Overijssel (NL21) || 2 || 2 Tomberg Funderingen en Onderbouw BV || Gelderland (NL22) || 2 || 3 Van Benthem's Aannemingsbedrijf Bv || Overijssel (NL21) || 1 || 2 Van Dijk Bouw B.V. || Gelderland (NL22) || 4 || 2 || Overijssel (NL21) || 5 || 2 Van Dijk Bouw Twente B.V. || Overijssel (NL21) || 2 || 2 Van Driesten Harskamp Bouwbedrijf B.V. || Gelderland (NL22) || 1 || 2 Van Kessel Bouw Bv || Gelderland (NL22) || 1 || 2 Vastbouw Oost BV || Overijssel (NL21) || 1 || 2 Veluwezoom Verkerk Bouw B.V. || Gelderland (NL22) || 19 || 2 VOF Oleander || Overijssel (NL21) || 4 || 3 Wam & van Duren Bouwgroep BV || Gelderland (NL22) || 1 || 2 Az összes elbocsátott munkavállaló Vállalatok száma összesen || || 562 || 89